In nomine Verbi incarnati. Notum sit omnibus hominibus quod ego Atto dono Deo et sanctis apostolis ejus Petro et Paulo, et ad locum Cluniacum, quartam partem de hereditate quam ego habeo in Miseriaco, scilicet campos, prata, silvas, aquas aquarumque decursus; totum ex integro dono Sancto Petro et rectoribus ipsius loci, ut faciant ab isto die et deinceps quicquid facere voluerint. Dono etiam ad Curtilis villam medietatem de uno curtile et unum servum nomine Arbertum. Hæc omnia supradicta dono Deo et Sancto Petro pro remedio animæ meæ, ut Dominus faciat mihi misericordiam in futuro judicio. Si quis autem hanc donationem calumpniare voluerit, non valeat vindicare quod repetit, sed coactus judiciaria potestate auri libram componat, et deinceps carta ista firma et stabilis permaneat. S. Duranni, fratris ejus. S. Alariæ, uxoris ejus. S. Ainardi. S. Gausberti.